**Zápisnica č. 6**

**zo zasadnutia obecného zastupiteľstva, ktoré sa konalo**

**dňa 11. decembra 2019**

**Prítomní :** viď prezenčná listina

**Overovateľ :**  p. Blažej Mičuda

**Návrhová komisia :** p. Juraj Poliak, p. Jozef Filo

**Zapisovateľ :** p.Janka Gáborová

**Program :** 1. Otvorenie

2. Voľba návrhovej komisie a overovateľa zápisnice

3. Schválenie programu zasadnutia

4. Kontrola plnenia uznesení

5. Dodatok č. 4/2019 k VZN č. 1/2012 o miestnych daniach.....

6. Odborné stanovisko hlavného kontrolóra k finančnému rozpočtu obce

na rok 2020 a rozpočet výhľadovo na roky 2021-2022

7. Úprava rozpočtu k 31.12.2019 – rozpočtové opatrenie č. 6

8. Plán kontrolnej činnosti hlavného kontrolóra

9. Používanie súkromného motorového vozidla na služobné účely

10. Správa audítora o overení súladu-účtovná závierka za rok 2018

11. Preplatenie nákladov opravy obecného vodovodu – IBV Kúty

12. Zoznam vedúcich kontrolných skupín na prevedenie

preventívnych protipožiarnych kontrol

13. Zakúpenie sporáka do kultúrneho domu v roku 2020

14. Rôzne, diskusia

15. Záver

JEDNANIE

**1.** **Otvorenie** – zasadnutie obecného zastupiteľstva otvoril starosta p. Ing. Rastislav Krajčík /ďalej len „starosta“/, privítal prítomných a oboznámil ich s programom zasadnutia. Skonštatoval, že obecné zastupiteľstvo je uznášaniaschopné.

**2. Voľba návrhovej komisie a overovateľa zápisnice**

–do návrhovej komisie boli navrhnutí p. Juraj Poliak a p. Jozef Filo, za overovateľa bol určený p. Blažej Mičuda.

Všetky materiály potrebné k zasadnutiu boli poslancom zaslané elektronickou poštou.

**3. Schválenie programu zasadnutia**

– pán starosta oboznámil poslancov s programom zasadnutia. Program zasadnutia bol jednohlasne schválený.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Juraj Poliak, p. Matej Gajdoš. Proti : 0. Zdržal sa : 0.

**4. Kontrola plnenia uznesení**

Uznesenia obecného zastupiteľstva č. 29/2019, 30/2019, 31/2019 a 32/2019 sú splnené.

**5. Dodatok č. 4/2019 k VZN č. 1/2012 o miestnych daniach.....**

Tento dodatok poslanci jednohlasne schválili a to pre FO vo výške 20,44 €/osoba a pre PO

vo výške 70,07 €.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 33/2019**

a/ obecné zastupiteľstvo berie na vedomie Dodatok č. 4/2019 k VZN č. 1/2012 o miestnych daniach a miestnom poplatku .....

b/ obecné zastupiteľstvo schvaľuje Dodatok č. 4/2019 k VZN č. 1/2012 o miestnych daniach a miestnom poplatku.....

c/ obecné zastupiteľstvo ukladá zverejniť Dodatok č. 4/2019 k VZN č. 1/2012 na dobu 15 dní vo vývesnej tabuli obecného úradu a riadiť sa v zmysle dodatku

**6. Odborné stanovisko hlavného kontrolóra k finančnému rozpočtu obce na rok 2020 a rozpočet výhľadovo na roky 2021-2022 –** toto stanovisko bolo taktiež zaslané všetkým poslancom. Dňa 20.11.2019 bola podaná pripomienka k Návrhu dodatku č. 4/2019 o miestnych daniach... – vzhľadom k tomu, že Návrh bol schválený, navrhnutý rozpočet bol ponížený v príjmoch a výdavkoch o výšku 1022,0 €/povodný návrh bol 21,90 €/obyvateľ, pripomienka bola schváliť 20,44 € na obyvateľa/. Odborné stanovisko bolo jednohlasne schválené.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 34/2019**

a/ obecné zastupiteľstvo berie na vedomie odborné stanovisko hlavného kontrolóra k finančnému rozpočtu obce na rok 2020 a rozpočet výhľadovo na roky 2021-2022,

b/ obecné zastupiteľstvo schvaľuje rozpočet na rok 2020

c/ obecné zastupiteľstvo žiada obecný úrad riadiť svoju činnosť v zmysle schváleného rozpočtu.

**7. Úprava rozpočtu k 31.12.2019 – rozpočtové opatrenie č. 6 -** úpravu predložila p. Gáborová, kde dodala, že ide o navýšenie rozpočtu o podielové dane a výdavky v rovnakej výške. Úpravu rozpočtu poslanci jednohlasne schválili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 35/2019**

a/ obecné zastupiteľstvo berie na vedomie úpravu rozpočtu k 31.12.2019 – rozpočtové opatrenie č. 6.

b/ obecné zastupiteľstvo schvaľuje úpravu rozpočtu k 31.12.2019 – rozpočtové opatrenie č. 6

c/ obecné zastupiteľstvo ukladá riadiť sa v zmysle schváleného rozpočtu

**8. Plán kontrolnej činnosti hlavného kontrolóra –** bol zaslaný všetkým poslancov, ktorí s plánom jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 36/2019**

a/ obecné zastupiteľstvo berie na vedomie plán kontrolnej činnosti hlavného kontrolóra

na I. polrok 2020

b/ obecné zastupiteľstvo schvaľuje plán kontrolnej činnosti hlavného kontrolóra

na I. polrok 2020

**9. Používanie súkromného motorového vozidla na služobné účely -**  nakoľko p. starosta zmenil osobný automobil, je nutné schváliť používanie súkromného motorového vozidla na služobné účely. Poslanci jednohlasne schválili používanie súkromného motorového vozidla ŠPZ IL 012 DB.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0.

Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 37/2019**

a/ obecné zastupiteľstvo berie na vedomie používanie súkromného motorového vozidla evidenčné číslo : IL 012 DB na služobné účely starostu obce

b/ obecné zastupiteľstvo schvaľuje používanie súkromného motorového vozidla evidenčné číslo IL 012 DB na služobné účely starostu obce.

**10. Správa audítora o overení súladu-účtovná závierka za rok 2018 -** táto správa bola prečítaná pred všetkými poslancami, poslanci ju vzali na vedomie.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 38/2019**

a/ obecné zastupiteľstvo berie na vedomie správu audítora o overení súladu – účtovná závierka za rok 2018.

**11. Preplatenie nákladov opravy obecného vodovodu – IBV Kúty –** bližšie informácie o tejto oprave podal p. Letko. Práce realizovala firma ILGAS s r.o.. Ide o sumu vo výške 240,36 € s DPH. Poslanci s preplatením jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 39/2019**

a/ obecné zastupiteľstvo berie na vedomie preplatenie nákladov opravy /nadstavba hydrantov/ obecného vodovodu – IBV Kúty vo výške 240,36 € s DPH

b/ obecné zastupiteľstvo schvaľuje preplatenie nákladov opravy /nadstavba hydrantov/ obecného vodovodu – IBV Kúty vo výške 240,36 € s DPH

c/ obecné zastupiteľstvo ukladá riadiť sa v zmysle bodu b/

**12. Zoznam vedúcich kontrolných skupín na prevedenie preventívnych protipožiarnych kontrol** – veliteľ DHZ Tuchyňa p. Matej Gajdoš informoval poslancov o potrebe ustanoviť členov vedúcich kontrolných skupín, ktorí budú prevádzať preventívne protipožiarne kontroly. Poslanci tento zoznam jednohlasne schválili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 40/2019**

a/ obecné zastupiteľstvo berie na vedomie predložený zoznam vedúcich kontrolných skupín na prevedenie preventívnych protipožiarnych kontrol

b/ obecné zastupiteľstvo schvaľuje vedúcich kontrolných skupín na prevedenie preventívnych protipožiarnych kontrol

**13. Zakúpenie sporáka do kultúrneho domu v roku 2020 –** o potrebe zakúpiť kvalitnejší sporák do kultúrneho domu informoval p. starosta a to z dôvodu, že sa tu konajú rôzne podujatia, rodinné oslavy. Poslanci so zakúpením jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš a p. Juraj Poliak. Proti : 0. Zdržal sa : 0.

K tomuto bodu bolo prijaté nasledovné uznesenie

**Uznesenie obecného zastupiteľstva č. 41/2019**

a/ obecné zastupiteľstvo berie na vedomie zakúpiť sporák do kultúrneho domu v roku 2020

b/ obecné zastupiteľstvo schvaľuje zakúpiť sporák do kultúrneho domu v roku 2020 z rezervného fondu vo výške 3 360 € s DPH v zmysle ponuky od firmy MONTYCON Gastro SK a.s.

c/ obecné zastupiteľstvo ukladá zakúpiť sporák v zmysle bodu b/

**14. Rôzne, diskusia**

**p. starosta –**

- p. Slámková vyhotovila urbanistickú štúdiu na Kúty, Hruškové a Lipovku. S jeho mapovým zobrazením oboznámil ostatných poslancov,

- prišla ponuka na odchyt túlavých a zabehnutých psov – ešte sa prezistia bližšie informácie v Považskej Bystrici a v Trenčíne,

- o odpredaji pozemku p. Mariánovi Hajašovi, p.č. 3462 – časť Kúty o výmere 40 m2 sa poslanci vyjadrili, že je potrebné opätovne predložiť žiadosť, potom sa odpredaj môže uskutočniť,

- p. Kišková podala žiadosť o povolenie umiestnenia stavby rodinného domu na parcele

č. 3215 – poslanci toto prerokovali a rozhodli riešiť žiadosť po náležitom prerokovaní so stavebným úradom,

- p. Červenák sa od 01.12.2019 vzdal odmeny člena stavebnej komisie,

- plán zasadnutí obecného zastupiteľstva na rok 2020 sa poslanci dohodli nasledovne :

12.02.2020, 24.04.2020, 03.06.2020, 26.08.2020, 14.10.2020 a 08.12.2020,

- informoval o zmluve ohľadom prerobenia webovej stránky obce,

- prišla požiadavka od občanov o predĺženie obecného vodovodu v časti od základnej školy okolo potoka smerom k bytovke – realizácia sa uskutoční až v prípade schválenia dotácie,

- nájomná zmluva v školskom byte s p. Ľudmilou Florišovou bola ukončená k 31.12.2019,

**p. Chudý Milan**

- poznamenal, že by bolo dobré zverejniť pre občanov urbanistickú štúdiu. Pán starosta navrhol ešte sa stretnúť s pánom Polešenským a prediskutovať túto tému,

- cestou obecného rozhlasu bude potrebné upozorniť občanov ohľadom parkovania na chodníkoch a verejných priestranstvách, nakoľko v prípade odhŕňania snehu to nebude možné zrealizovať

**p. Letko Dominik**

- podal informáciu, že bola dokončená 2. fáza realizácie osvetlenia IBV Kúty. Zároveň požiadal o dokončenie realizácie najneskôr do 8/2020. O verejné osvetlenie ústne požiadal aj poslanec p. Matej Gajdoš. Pán starosta prisľúbil zvolať rokovanie s elektrikármi o možnosti spravovania verejného osvetlenia v obci. Požiadavka sa odkladá na riešenie do budúceho zasadnutia obecného zastupiteľstva.

- predložil prítomným zmluvu o budúcej zmluve ohľadom lokality IBV Kúty zo dňa 07.03.2018

**15. Záver –** pán starosta poďakoval všetkým za účasť na zasadnutí obecného zastupiteľstva a zasadnutie ukončil.

Zapisovateľ : ............................................

Overovateľ zápisnice : .............................

Starosta obce : ......................................